
Text rozhodnutia
Súd: Krajský súd Bratislava Spisová značka: 2Cbi/4/2013 Identifikačné číslo súdneho spisu: 1013200276 Dátum vydania rozhodnutia: 17. 10. 2013 Meno a priezvisko sudcu, VSÚ: Mgr. Štefan Zelenák ECLI: ECLI:SK:KSBA:2013:1013200276.3 Opravné uznesenie Krajský súd v Bratislave v konaní pred sudcom Mgr. Štefanom Zelenákom, v právnej veci žalobcu: PMaC, a. s., sídlo: Hlavatého 5, 811 03 Bratislava, IČO: 35 770 961, práv. zastúpeného: Mgr. Zuzana Valúchová, advokátka, sídlo: Podbrezovská 39, 831 06 Bratislava, proti žalovanému: JUDr. Milan Šulva, sídlo: Hlučínska 1, 831 03 Bratislava, správca konkurznej podstaty úpadcu Považské mlyny a cestovinárne, spol. s r.o., so sídlom: Hurbanova č. 3353, 921 35 Piešťany, IČO: 17 333 130, o vylúčenie majetku zo súpisu konkurznej podstaty úpadcu, o návrhu na vydanie opravného uznesenia, takto r o z h o d o l : Súd o p r a v u j e výrok rozsudku Krajského súdu v Bratislave č. k. 2Cbi 4/2013 - 66 zo dňa 07.05.2013 nasledovne: namiesto: .........Súd u r č u j e , že hnuteľný majetok mlyna Piešťany.......... správne: ........Súd u r č u j e , že hnuteľný majetok mlyna Trnava........... o d ô v o d n e n i e : Návrhom zo dňa 9.10.2013 sa žalovaný domáhal, aby súd vydal opravné uznesenie v súlade s § 164 O.s.p.. Svoj návrh odôvodnil tým, že vo výroku rozhodnutia tunajšieho súdu bolo nesprávne uvedené, že zo súpisu majetku konkurznej podstaty je žalovaný povinný vylúčiť hnuteľný majetok mlyna Piešťany, pričom správne má byť majetok mlyna Trnava. Podľa § 164 O.s.p. predseda senátu opraví v rozsudku kedykoľvek i bez návrhu chyby v písaní a počítaní ako i iné zrejmé nesprávnosti. Ak sa týka oprava výroku rozhodnutia, vydá o tom predseda senátu opravné uznesenie, ktoré doručí účastníkom, pritom môže odložiť vykonateľnosť rozsudku na dobu, pokiaľ opravné uznesenie nenadobudne právoplatnosť. S poukazom na vyššie uvedené skutočnosti a citované zákonné ustanovenia súd mal preukázané, že pri opise rozhodnutia došlo k zrejmým nesprávnostiam ako i chybám v písaní, preto súd rozhodol tak, ako je to uvedené vo výrokovej časti tohto rozhodnutia. Poučenie: Proti tomuto rozhodnutiu je možné podať odvolanie na Krajský súd v Bratislave v lehote 15 dní od jeho doručenia, písomne, dvojmo.

